cyanic-selkie/wikianc huggingface dataset:
Aklavik
Historie
På 1950-talet hadde staden over 1600 innbyggjarar. Men Peel Channel var utsett for flaum, og elvebreiddene blei vaska vekk. Dei gjentekne flaumane førte til at styresmaktene vedtok å byggja ein ny busetnad i noverande Inuvik, og planla å avvikla Aklavik.
På 1960-talet skipa rektoren ved skulen i Aklavik, A.J. (Moose) Kerr, ein komite for å redda busetnaden. Innsatsen verka, og Aklavik har halde fram som samfunn. Den lokale skulen er kalla opp etter han. Staden har ein skule med rundt 150 elevar frå barnehagealder til 12. klasse (K-12). Aurora College tilbyr vaksenundervising ved Community Learning Centre.
Det er tre landhandlar på staden: Aklavik General Store, Stantons Northern Store, sistnemnde driven av The North West Company. Det finst ein stasjon her for Royal Canadian Mounted Police med tre personar, eit helsesenter med fire sjukepleiarar, og eit kontor for Canada Post. Aklavik Lodge og Aklavik Inn (Bessie's Boarding House) har rom for besøkande. Det finst også to taxiselskap her.
Som dei fleste busetnadane i nord har Aklavik eit samfunnshus og ein idrettshall knytt til skulen. Noko som er mindre vanleg er at det også er ein symjehall her.
Ein kan berre nå staden luftvegen, via Aklavik/Freddie Carmichael Airport, og om vinteren på ein isveg direkte frå Inuvik over elvene i Mackenziedeltaet. Når elva er open, vanlegvis frå juni til september, kan sjøfly nytta Aklavik Water Aerodrome.
Landkrav
Aklavik er ein av dei få stadene i NVT som er del av landkrava til to ulike urfolksgrupper. Han er rekna med i både Inuvialuit Settlement Region og Gwich'in Settlement Region.
Inuvialuitfolk, som fekk sitt krav Inuvialuit Final Agreement stadfesta i 1984, er representerte gjennom Aklavik Community Corporation, som er del av Inuvialuit Regional Corporation.
Gwich'infolk i Aklavik er dekka av Gwich'in Comprehensive Land Claim Agreement, som blei underskrive i 1992. Dei er representerte gjennom Ehdiitat Gwich'in Council og av Aklavik First Nation. Ehdiitat Gwich'in Council er igjen del av Gwich'in Tribal Council.
Innfødde folk
Inuvialuitfolk i Aklavik, ei inuittisk gruppe, er hovudsakleg uummarmiutar. Dei er etterkomarar etter nunamiutar, inupiatfolk som vandra hit frå Alaska tidleg på 1900-talet. Etter konfliktar med dei lokale siglitfolka i byrjinga, blei det etterkvart samkvem og giftarmål mellom dei to gruppene. Siglitfolk leid store dødstal som følgje av nyinnførte infeksjonssjukdommar. Inuittane snakkar uummarmiutun, som er særs likt inupiaq, men er gruppert i lag med inuvialuktun.
Gwich'infolk tilhøyrer First Nations, og er ei gruppe denefolk frå Arktis. Dei held til i delar av Alaska i USA, og Yukon og NVT i Canada. Språket deira er gwichʼin, som høyrer til dei athabaskiske språka.
Klima
Aklavik har subarktisk klima (Dfc), typisk for Nord-Canada, med milde somrar og kalde vintrar som varer det meste av året. Makstemperaturer ligg ofter under nullpunktet. Det kan opptre frost til eikvar tid på året.
Folkesetnad
Som med mange andre busetnadar i NWT er store delar av innbyggjarane, her 93,2 %, urfolk. Til skilnad frå mange andre stader har Aklavik urfolk frå ulike grupperingar: 53,4 % inuittar, 33,9 % First Nations4,2 % métis og 8,5 % som ikkje er urfolk.
Jens Jensson Lodgård
Jens Jensson Lodgård var ein norsk gardbrukar og stortingsmann frå Buvika i Sør-Trøndelag.
Lodgård var son av ein gardbrukar i Buvika. Han vart sjølv gardbrukar, fyrst på Leirsand i heimbygda. I 1817 flytta han til garden Heggdal i Melhus, seinare var han gardbrukar på Lodgård i same bygda.
Han var 3. representant på Stortinget 1821 og omframstortinget 1822 frå Søndre Trondhjems amt. I 1821 var han medlem av fire komitear, mellom anna om løna til skulehaldarane, om skysstellet og om utreiinga av artilleriet og kavaleriet.
Lodgard døydde 1840 på garden sin i Melhus.
Fjellbakkestjerne
Fjellbakkestjerne er ei fleirårig urt i korgplantefamilien. Arten har ei amfi-atlantisk utbreiing. Planta vert kring 15 cm høg, og har stiv stengel, oftast med ei korg, sjeldan med to eller tre. Stengel og blad er gråhåra. Fjellbakkesjerne har mørkfiolette kvithåra korgdekkblad som er snaue øvst. Dei har ei 1,5 til 2,5 cm brei korg med tverr eller innbukta grunn. Dei har roseraude kantkroner og innanfor dei ein ring med røyrforma hoblomstrar. Midtkronene er gule og blir snart raude øvst.
Fjellbakkestjerne blomstrar kring juli månad på turr og våt kalkrik grunn i fjellskogane.
Planta veks i alle fjelltrakter i Noreg. Ho er funnen opp til 1600 m i Jotunheimen.
634-5789 (Soulsville, U.S.A.)
«634-5789 (Soulsville, U.S.A.)» er ein soulsong skriven av Eddie Floyd og Steve Cropper. Han vart først spelt inn av Wilson Pickett i 1966 på Atlantic Records-albumet hans The Exciting Wilson Pickett. Singelen nådde toppen av «Black Singles»-lista og 13. plassen på «Pop Singles»-lista. Songen har blitt spelt av andre artistar som Otis Redding, Ry Cooder, Johnny Van Zant, Tower of Power og countrysongaren Trace Adkins. Bruce Springsteen har spelt songen mange gonger på konsertane sine.
Tore Kvæven
Tore Kvæven er ein norsk romanforfattar og lærar, frå Sirdal i Vest-Agder. Han debuterte i 2011 med spenningsromanen Hard er mitt lands lov. Han fekk Brageprisen i 2018 for romanan Når landet mørknar.
634-5789 (Soulsville, U.S.A.)
Eddie Floyd, Wilson Pickett og Jonny Lang var med i filmen Blues Brothers 2000 i 1998 og framførte «634-5789». Floyd og Pickett spelte eigarane av «Ed's Love Exchange», som ein i følgje historia i filmen kan nå på 1-900-634-5789 (ein referanse til telefonsex-linjer).
Grisebukta
Grisebukta (spansk Bahia de Cochinos, engelsk Bay of Pigs) er ei bukt i Det karibiske havet som ligg heilt sør i regionen Matanzas på Cuba. På vestsida er området prega av mangrovesumpar mens austsida av Grisebukta består av ordinære strender og savannevegetasjon.
Historie
Grisebukta blei verdskjent 17. april 1961 da CIA og eksilcubanske batistatilhengarar invaderte Cuba med ein styrke på 1500 mann og ved hjelp av skip frå US Navy og United Fruit Company. Invasjonen fann stad på austsida av Grisebukta etter at CIA-bombefly – måla i cubanske fargar – nokre dagar i førevegen hadde bomba flyplassane i blant anna Havanna By og Santiago de Cuba.
Invasjonen blei nedkjempa i løpet av 72 timar av cubanske hæreiningar og frivillige som blei leia av Fidel Castro personleg. På vestsida av Grisebukta, Playa Girón, er det eit museum til minne om invasjonen og cubanarane som mista livet i kampen mot invasjonsstyrken.
Sjøstikkelsbær
Sjøstikkelsbær eller kulekammanet (Pleurobrachia pileus) er ei ribbemanet som vert 1–2 centimeter lang. Tentaklane vert oppimot 20 gonger kroppslengda.
Sjøstikkelsbæret er vanleg langs norskekysten.
Hans Kjelsberg
Hans Pedersen Kjelsberg var ein lensmann og stortingsmann frå Røros i Sør-Trøndelag.
Kjelsberg representerte Nordlands amt på Stortinget i 1857 og omframstortinget 1858, samt Stortinget 1859-60. I 1857 var han medlem av protokollkomiteen og i 1859-60 av Lagtinget og justiskomite nr 1.
Han døydde i Lødingen i 1903.
Stubaier Wildspitze
Stubaier Wildspitze er ein 3 341 meter over havet høg fjelltopp i Stubaialpane, i forbundslandet Tirol i Austerrike. Fjelltoppen ligg på hovudkammen i fjellkjeda, eit lite stykke aust for Windacher Daunkogel. Nordaust for toppen ligg dei to isbreane Schaufelferner og Daunkogelferner, der skianlegget Stubai Gletscher er bygd.
Den fyrste dokumenterte toppturen på Wildspitze, gjort av turistar; E. von Fuchs, M. Egger og Josef Pfurtscheller, fann stad i 1882.
Mark Hallman
Mark Hallman er ein USA-amerikansk produsent, låtskrivar, lydteknikar og multi-instrumentalist. Han har arbeidd med Carole King (spelte på seks av albuma hennar som musikar og produsent), Ani DiFranco og Eliza Gilkyson.
Richard Temple, 1. vicomte Cobham
'''Richard Temple, 1. vicomte Cobham''' PC var ein britisk soldat, feltmarskalk og Whig-politikar. Han var som eigar av Stowe House og for å tene som politisk mentor for den unge William Pitt.
Mark Hallman
I midten av 1970-åra var han ein av dei to fremste musikarane og låtskrivarane i rockebandet Navarro frå Boulder i Colorado. Navarro gav ut to album på Capitol Records, Listen i 1977 (produsert av Hallman) og Straight From the Heart i 1978.
Tone Nørvåg
Tone Nørvåg er ei norsk politikvinne og forfattar frå Kvalsund i Herøy på Sunnmøre. Ho debuterte som forfattar med barneboka Politihunden Falk til teneste! i 2011.
Richard Temple, 1. vicomte Cobham
Då kong Georg I tok over trona, gav han Temple forskjellige adelstitlar, først baron Cobham i 1714, så vicomte av Cobham og baron Cobham i 1718. Cobham vart Privy Councillor i 1716.
Tone Nørvåg
Nørvåg arbeider i Politiet i Herøy og Sande på Sunnmøre og er busett i Fosnavåg.
Richard Temple, 1. vicomte Cobham
I 1719, under kvadrupelalliansekrigen leia han 4000 soldatar i eit raid på den spanske kysten, der han erobra Vigo og okkuperte byen i ti dagar før han trekte seg attende.
Mark Hallman
I 1995 valte Ani DiFranco å spele inn albumet Dilate i studioet til Hallman, Congress House. Songen «Glass House» vart spelt inn med Hallman som ein av lydteknikarane på albumet til DiFranco frå 1999, Little Plastic Castle, som vart nominert til Grammyprisen for beste kvinnelege rockevokalist.
Richard Temple, 1. vicomte Cobham
Som politikar støtta Temple Whig-partiet, og han vart Lord Lieutenant av Buckinghamshire og guvernør på Jersey (1723–1749). I 1742 vart han feltmarskalk.
Holtbreen
Holtbreen er ein brei isbre på Bear Peninsula som flyt aust til sjøen mellom Grimes Ridge og Jones Bluffs i Marie Byrd Land i Antarktis. Han vart først skissert av US Geological Survey frå flyfoto tekne under U.S. Navy Operasjon Highjump i januar 1947, og vart namngjeven av Advisory Committee on Antarctic Names etter Joseph V. Holt, eit medlem av U.S. Army Aviation Detachment i Antarktis, 1965–66.
Bernhard Brænne
Far til Brænne var fargarmeister i Trondheim. Sjølv gjekk han den borgarleg realskulen i heimbyen, sidan las han latin og gresk, men gav opp studiane. Deretter gjekk han på kjemiavdelinga ved 'Trondhjems tekniske læreanstalt', tok eksamen i 1875. Etter eit opphald på ein verkstad i Bergen 1876-77 hospiterte han ved eit polyteknisk institutt i Dresden. I 1878 overtok han faren sitt fargeri, grunnlagt i 1849, og som han i 1885 utvida med ullspinneri og mekanisk veveri. Bernhard Brænnes Uldvarefabriks spesialitet var ullgarn til strikking.
Brænne møtte fyrste gongen på Stortinget i 1892 frå 17. juni, som 1. varamann for valkrinsen Trondhjem og Levanger, sameleis 1894 frå 6. april. Han var 1. representant for same krinsen 1903-06, møtte ikkje i 1903-04-sesjonen. Valperiodane 1910-12 og 1916-18 representerte han einmannskrinsen Bratøren og Ihlen på Stortinget. Han var medlem av næringskomite nr 1 i 1892 og -94, 1904-06 av Lagtinget og næringskomite nr 2. I si siste periode på Stortinget var han medlem av jarnbanekomiteen.
Brænne var statsråd i Konow-regjeringa som sat frå 2. februar 1910 til 19. februar 1911. Han var sjef for Arbeidsdepartementet, deretter overtok han som sjef for Handelsdepartementet 11. juni. Seinare var han arbeidsminister på ny i Bratlie-regjeringa frå 22. august 1912 til regjeringa gjekk av i januar 1913.
Brænne vart i 1910 utnemnd til riddar av 1. klasse av St. Olavs Orden og forfremja til kommandør av 1. klasse i 1912. Han var også innehavar av den danske Dannebrog, den belgiske Kroneorden og den svenske Vasaorden. I tillegg vart han tildelt 7. juni-medaljen og Kroningsmedaljen 1906.
Han var frimurar og øvste leiar for St. Johanneslogen Nordlyset, St. Andreaslogen St. Eystein og Trondhjems Provincialloge. Brænnes veg på Byåsen i Trondheim er oppkalla etter han.
Holcombbreen
Holcombbreen er ein isbre som flyt nordover til kysten av Marie Byrd Land i Antarktis, 17 km søraust for Groves Island. Han vart kartlagt av US Geological Survey frå landmålingar og flyfotografi tekne av U.S. Navy i 1959–65, og vart namngjeven av Advisory Committee on Antarctic Names etter Leroy G. Holcomb, ein ionosfærisk fysikar som arbeidde ved Byrd-stasjonen i 1971,
Gro Steinsland
Gro Steinsland er ein norsk religionshistorikar.
Bugge Baustad
Karlot Bugge (Baustad) Edvardsen var ein norsk bonde, felespelar og diktar.
Gro Steinsland
Steinsland er dr.philos. og professor i religionshistorie ved Universitetet i Oslo. Hennar forskingsområde er religion i vikingtid og nordisk mellomalder, og ho har publisert ein rad artiklar og bøker med førkristen nordisk religion som tema.
Bugge Baustad
Bugge Baustad blei fødd i Blessa på garden Indre Baustad, i dåverande Vik herad (no Sømna kommune). Foreldra var Ingeborg Olsdatter og Edvard Bertelsen. Bugge Baustad var nummer tre i ein søskenflokk på åtte, men der to av søskena var døde då Bugge blei fødd. Faren var ein habil felespelar.
Liv og virke
Hausten 1901 kom Bugge inn på Vefsn folkehøgskole, og her blei målmannen og ungdomslagsmannen forma.
Bugge kom så til Bjørnådalen på arbeid i eit klebersteinsbrot, og i Bjørnådalen møtte han Gudrun Olsdatter (fødd 1887), og dei gifta seg i 1908. Sonen Hermod blei fødd 26. oktober 1909, men alt 17. juli 1909 døydde Gudrun. Hermod blei så oppfostra hos tante Maren på Hemnesberget.
Bugge arbeidde i Bjørnådalen fram til 1913. Då vende han heim til Sømna, og der overtok han ein del av heimgarden. Her bygde Bugge Baustad opp ein bureisar-gard frå grunnen av.
I 1916 gifta Bugge seg på nytt med Agnes Sivertsdatter (fødd 5.6.1889, død 19.3.1963) frå Ytre Baustad, og i 1917 fekk dei dottera Solveig, og no flytta også sonen Hermod heim.
Ved sia av arbeidet på garden, spelte Bugge også, på møte i ungdomslag, på ein og annan dansefest, og gjerne i bryllaup. I følgje vennar kunne Bugge rundt 400 melodiar, men berre eit 70-tals er tatt vare på.
Bugge Baustad skreiv fleire prologar og dikt, ofte framført i ungdomslaga. Etter krigen var det fleire som gjekk saman om å få gitt ut dikta, og i 1949 (eller 1951) kom samlinga Frygdasnella ut.
Schaufelspitze
Schaufelspitze er ein 3 396 meter over havet høg fjelltopp i Stubaialpane, i forbundslandet Tirol i Austerrike. Toppen, som ligg straks aust om Stubaier Wildspitze, er lett å klive for trena fjellklatrarar, sidan øvre heisstasjon til gondolbana Stubai Gletscherbahn går opp til eit 3 158 moh høgt skar vest for toppen.
Songen Tin Machine
«Tin Machine» er ein song som bandet Tin Machine tok namnet sitt frå, eit spor frå debutalbumet deira, som òg har same namn. Han vart gjeven ut på singel i september 1989 som ei dobbel A-side i lag med eit konsertopptak av Bob Dylan-songen «Maggie's Farm».
Schaufelspitze
Den kjende fjellklivaren Joseph Anton Specht hadde fylgje med A. Taufer då dei i 1862 vart dei fyrste fjellturistane på toppen av Schaufelspitze.
Songen Tin Machine
Songutvikling og konsertopptak
I følgje Reeves Gabrels var det Sales-brørne som foreslo å kalle opp bandet etter denne songen. Dei meinte «det er som å ha sin eigen temasong».
«Maggie’s Farm» og dei andre konsertopptaka vart spelte inn på konserten til bandet på La Cigale i Paris den 25. juni 1989. Begge songane hadde musikkvideoar – «Tin Machine» hadde eit klipp frå videoen til Julien Temple som ei liksom-framsyning der fansen stormar scenen, som gjer at Bowie blør naseblod. «Maggie’s Farm» vart spelt inn live. Den doble A-sida nådde 48. plassen på den britiske singellista.
Konsertversjonen av «Bus Stop» (òg gjeven ut som countryversjonen) kom sidan ut som bonusspor på Virgin Records-utgåva av Tin Machine frå 1995.
Innhald
7"-versjonen
CD-versjonen
Medverkande
Produsentar
Musikarar
Andre medverkande
Amerikansk Samoa under vinter-OL 2022
Amerikansk Samoa deltok under Vinter-OL 2022 i Beijing i Kina i perioden 4. til 20. februar 2022.
Troppen til Amerikansk Samoa bestod av ein idrettsutøvar: skeletonkøyraren Nathan Crumpton. Han konkurrerte i friidrett under Dei olympiske sommarleikane i Tokyo året før. Crumpton var flaggberar for Amerikansk Samoa under opningsseremonien og avslutningsseremonien.
Snøbakkestjerne
Planten vert kring 10 cm høg. Dei nedre blada er snaue. Planten har oftast einskild stengel med små korte blad. Han har korg med grå- eller raudfiolette korgdekkblad, om lag snaue øvst. Kantkronene er kvite, til slutt fiolette. Midtkronene er gule og blir snart raude øvst. Snøbakkestjerne blomstrar kring juli månad på enger og snøleger til fjells.
Snøbakkestjerne veks i alle fjelltrakter i Noreg. Han er funnen opp til 2120 m i Jotunheimen.
Agurkkammanet
Agurkkammanet (Beroe cucumis) er ei fingerbjørgforma ribbemanet som vert 10–15 centimeter lang. Ho saknar tentaklar.
Lincolnmonumentet
«Lincolnmonumentet» (på engelsk Lincoln Memorial) er eit nasjonalmonument i Washington D.C. i USA oppført 1915–1922 til minne om Abraham Lincoln (1809–1865), som var USAs 16. president 1861–1865. Monumentet er utforma som eit dorisk marmortempel med ei kjempestatue av presidenten. Det er plassert på National Mall, eit grøntområde som strekkjer seg frå Det kvite hus i nord ned via Washingtonmonumentet til Jefferson Memorial ved Potomac River. Monumentet vart designa av arkitekten Henry Bacon og marmorstatuen laga av bilethoggaren Daniel Chester French.
Lincolnmonumentet var staden der den svarte borgarrettsforkjemparen Martin Luther King heldt sin berømte tale 28. august 1963, årsdagen for avskaffinga av slaveriet, der han ytra orda «I have a dream...».
NM i roing 1972
Noregsmeisterskapen i roing 1972 fann stad på vatnet Årungen i Ås kommune 15. juli 1972. Mennene tevla i åtte ulike båtklassar og kvinnene i fire.
Dobbeltsculler
<br style="clear:both;" />
Toar utan styrmann
<br style="clear:both;" />
Toar med styrmann
<br style="clear:both;" />
Åttar
<br style="clear:both;" />
Singlesculler
<br style="clear:both;" />
Firar utan styrmann
<br style="clear:both;" />
Cape Farewell på New Zealand
Cape Farewell (Kapp Farvel) er eit nes på New Zealand, og det nordlegaste punktet på Sørøya. Det ligg rett vest for Farewell Spit. Neset vart oppdaga av Abel Tasman, og gjeve namn av den britiske oppdagaren kaptein James Cook i 1770 - det var det siste dei såg av landet då dei starta reisa heim att.
Geologi
Neset og klippene er bygde opp av kvartssandsteinarter frå sein krittid. Erosjonen av klippene til fin sand som vert boren bort av havstraumane har danna Farewell Spit lenger aust.
R-168 Akveduk
Radiosambandskomplekset Akveduk er eit russisk femte generasjon digitalt radiosamband som er konstruert for å møte krava til dei russiske væpna styrkane på taktisk nivå. Sambandet brukar avansert digital krypto og kan overføre 1200 bit pr. sekund på Kortbølgje og 1-16000 bit pr. sekund i UHF-bandet. Sambandskomplekset kan nytta frekvenshopping for å minske faren for at fienden oppdagar sambandet.
Variantar
For UHF-bandet:
For HF-bandet:
Spesialutstyr for kryptosamband og villeiing
Snøgås
Snøgås (Anser caerulescens, tidlegare Chen caerulescens) er ein fugleart i andefamilien.
Utbreiing og taksonomi
Snøgåsa hekker nord for tregrensa på Grønland, i Canada, Alaska og det noraustlegaste Sibir. Arten vert delt opp i to underartar.
Utsjånad
Arten opptrer i to fargevariantar, kvitt eller blågrått. Dei kvite er snøkvite unnateke vengespissane som er svarte. Den andre typa har blågrått som erstatning for kvitt unnateke hovudet, nakken og halespissen. Ungfuglen av den blå varianten er meir gråleg med lite eller ikkje noko kvitt. Både den kvite og den blå typa har rosaraude føter og legger, og lyseraud nebb.
Trekktilhøve
Fuglane flyg sørover til dei milde delane av Nord-Amerika og overvintrar frå det sørvestre British Columbia i nord til Mexico i sør.
Anja Garbarek
Anja Garbarek er ein norsk jazzmusikar frå Oslo. Ho er einaste barnet til jazzsaksofonisten Jan Garbarek.
Biografi
Allereie som liten fekk Anja Garbarek treffa mange musikarar og høyra mykje musikk, men ville likevel fyrst utdanna seg innan drama. Difor tok ho eitt år på dramalinja ved Romerike folkehøgskole og gjekk musikk/drama-linja på vidaregåande. Men då ho her song i ein scenemusikal, vart ho oppdaga av den norske plateindustrien. Resultatet vart platedebuten hennar; albumet Velkommen inn frå 1992. Det vart produsert i samarbeid med Håkon Iversen, og Jan Garbarek hjelpte til ein del. Den mest kjende songen frå plata var den erotiske Male øynene dine, som også kom ut som singel i tillegg til Er det flere her?.
Oppfylgjaralbumet Balloon Mood kom ut i 1996, i samarbeid med den kjende produsenten Marius de Vries. Albumet var dristigare og meir innovativt enn debuten, og Garbarek var her inspirert av både Tom Waits, m.fl.
Kort tid etter dette flytte Anja Garbarek til London, der ho fyrst signerte platekontrakt med BMG, seinare med Virgin Records. Album nummer tre, Smiling and Waving vart gjeve ut på Virgin med assistanse frå m.a. Robert Wyatt og Mark Hollis. Det fekk gode kritikkar for å kombinera elektroniske lydar, akustiske instrument og Anja Garbarek på ein stilig måte. Albumet vann Spellemannprisen 2001 i open klasse.
I 2005 komponerte Garbarek filmmusikken til den franske Angel-A av Luc Besson, og ho gav ut filmmusikken på plate året etter.
Flyulukka i Kebnekaise
Flyulukka i Kebnekaise i Sverige skjedde 15. mars 2012, då eit transportfly av typen Lockheed Martin C-130 Hercules frå det norske Luftforsvarets 335 skvadron flaug i horisontal stilling i austleg lei i 2 014 meters høgd rett inn i den loddrette fjellveggen 170 meter nordnordvest for den sørlege toppen på Kebnekaise, like nedanfor ryggen som går mellom sørtoppen og nordtoppen.
Flyet var på veg frå Evenes flystasjon i Noreg til Kiruna lufthamn om lag 9 kilometer frå Kiruna sentrum i Sverige. Det tok del i ei militærøving (Cold Response), og vart meldt sakna då det ikkje kom fram etter planen. Siste radarkontakt med flyet var klokka 14.55, og flyet var då 80 km vest for Kiruna, i nærleiken av Kebnekaise. Då det var ekstremt dårlig sikt i området på ulukkesdagen, tidvis berre fem meter sikt, var det vanskeleg å leite etter flyet, og delar av flyet vart ikkje funne før 16. mars. Etter at nye funn av vrakedelar vart gjort på isbreen Rabots glaciär og nokre òg på isbreen Björlings glaciär på den motsette sida av fjellryggen, gjorde svenske styresmakter det klart 17. mars at det ikkje var grunn til å leite meir etter overlevande. Ferdsskrivaren i flyet vart funnen i fjellet 12. august 2012 og send til England for analyse.
Årsaka til ulukka
Ulykka vart granska av Statens haverikommission i Sverige, som 22. oktober 2013 gav sin sluttrapport. Konklusjonen var at ulukka ikkje kom av tekniske feil på flyet eller anna utrusting, men at dei to hovudårsakene var feilaktig flygeleiing i det svenske luftrommet og utilstrekkelege kunnskapar om terrenget, og at mannskapet på flyet hadde gjort utilstrekkeleg førebuingar før flyginga. Ifylgje havarirapporten hadde flygeleiaren i Kiruna gjeve ordre om å senke flygehøgda til eit nivå lågare enn dei høgste fjelltoppane i Kebnekaisemassivet, som låg i innflygingsruta. Mannskapet på flyet hadde på si side ikkje kontrollert om den tilviste flygehøgda var for låg. Kommisjonen peika på organisatoriske årsaker til ulukka både når det galdt det norske Luftforsvaret og det svenske Luftfartsverket.
Namnedagar i Danmark
Namnedagar i Danmark er stort sett ei liste over namna til dei helgenane som er knytt til kvar dag av året.
Alfabetisk
{|
Nolan Shaheed
Nolan Shaheed  er ein USA-amerikansk jazzmusikar, som speler kornett og trompet, og har ein verdsrekord i veteranfriidrett. Rekorden hans gjeld for 800 meter for 50-åringar, som han sprang på under to minutt.
Ole Jonsson Udnæs
Ole Jonsen Udnæs var ein norsk gardbrukar, fiskar, lensmann og stortingsmann frå Lensvik i Sør-Trøndelag.
Udnæs deltok 1808-12 i felttoget og gjekk grensevakt. Han gjekk 1811-12 underoffisersskule i Trondheim. Sidan kjøpte han garden Brennesvik i Hemnes i Nordland og var gardbrukar og fiskar. I 1820 vart han lensmann i bygda, ei stilling han hadde til sin død. Frå 1842 var han forlikskommissær i mange år.
Udnæs døydde på garden sin i 1859.
Ytre Fjordane Kraftlag
Ytre Fjordane Kraftlag var ei norsk kraftverksemd som verka frå 1936 til 2003, då det blei del av Sogn og Fjordane Energi.
Historie
Ålfoten interkommunale kraftselskap vart stifta i 1918. Det var fylkeskommunen og fleire kommunar i ytre Sunnfjord og Nordfjord som tok initiativ til å byggje ut vassdragsressursane i Ålfoten.
Kraftutbygginga drog ut, men utbygginga av linenettet kom derimot i gang. Det skulle vise seg å bli kostesamt. I tillegg vart selskapet råka av økonomiske nedgangstider. Langt færre husstandar enn forventa teikne seg som abonnentar.
Krisa sette for alvor inn i 1927, då fylkeskommunen ville trekkje seg ut mot å betale ein del av skulda selskapet hadde opparbeidd seg. Ei nyskiping, Ålfotselskapet, kom til i 1928. Den nye kraftleverandøren fekk overta linenettet. Eigarkommuane var då reduserte frå 11 til 10.
Det nye selskapet slapp heller ikkje unna raude tal i rekneskapen, og i 1936 makta ikkje kommunane å gjer opp for skulda si. Eigarane fekk akkord, mot at dei slapp ansvar for drifta. Ålfotselskapet vart såleis i praksis avvikla i 1936, men linenettet vart drive til 1938.
Ytre Fjordane Kraftlag vart skipa i 1936, og overtok administrasjonen og nettet frå Ålfotselskapet to år etter.
I 2003 gjekk Ytre Fjordane Kraftlag saman med fleire andre selskap inn i Sogn og Fjordane Energi.
Arkiv
Arkivet frå Ytre Fjordane Kraftlag er ferdig ordna, og er oppbevart på Fylkesarkivet i Sogn og Fjordane. Det dekkjer perioden frå oppstarten av Ålfoten interkommunale kraftselskap i 1918 og fram til om lag 1970.
Horrallbreen
Horrallbreen er ein sidebre i Kohler Range i Marie Byrd Land i Antarktis. Han flyt aust-nordaust frå Faulkender Ridge og saman med Kohlerbreen ved Klimov Bluff. Isbreen vart kartlagt av US Geological Survey frå landmålingar og flyfoto tekne av U.S. Navy i 1959–65, og vart namngjeven av Advisory Committee on Antarctic Names etter Thomas R. Horrall, ein glasiolog i US Antarctic Research Program med landmålingsgruppa i Marie Byrd Land, 1966–67.
Mizengo Pinda
Mizengo Pinda  er ein tanzaniansk politikar som var statsminister i Tanzania frå 2008 til 2015, under president Jakaya Kikwete. Han vart vald inn i nasjonalforsamlinga i Tanzania i valet i 2000, og satt til 2015.
Howebreen
Howebreen er ein kort sidebre som flyt vest og ut i Scottbreen like nord for Mount Russell i Dronning Maudfjella i Antarktis. Han vart kartlagt av US Geological Survey frå landmålingar og flyfoto tekne av U.S. Navy i 1960–63, og vart namngjeven av Advisory Committee on Antarctic Names etter Robert C. Howe i U.S. Navy-skvadron VX-6, som var fotograf på Operasjon Deep Freeze 1966 og 1967.
Klemmespenning
Klemmespenning er ei nemning for den elektriske spenninga mellom klemmane på eit elektrisk batteri eller ein elektrisk generator. Klemmespenninga minkar med aukande belastning på grunn av spenningstapet over den indre resistansen til batteriet (generatoren).
Prisoner of Love av Tin Machine
«Prisoner of Love» er ein song av Tin Machine gjeven ut på det sjølvoppkalla debutalbumet deir ai 1989. Han vart gjeven ut som den tredje singelen frå albumet i oktober 1989.
Songutvikling
Bowie hevda på den tida at han skreiv songen for den dåverande kjærasten Melissa Hurley. Han framstår som eit verdsleg råd frå songaren til hans naive, yngre kjæraste.
Konsertopptak og video
Bandet valde å ikkje lage noko musikkvideo for singlane frå albumet, og skapte i staden ein 13 minuttar lang megamix-video, der «Prisoner of Love» var med. Videoen, regissert av Julien Temple, vart ikkje gjeve ut kommersielt før 30-årsjubileet i 2019.
«Prisoner of Love» vart framført på Tin Machine-turneen i 1989. Singelen kom ut i lag med konsertopptak spelte inn på La Cigale i Paris den 25. juni 1989. Ei utgåve av singelen kom ut som ein hjarteforma 7" biletdisk. Han gjekk ikkje inn på singellistene nokon stad.
Innhald
7"-versjonen
12"/CD-versjonen
Medverkande
Produsentar
Musikarar
Andre medverkande
Kita-malinké
Kita-malinké eller sentralt malinké er eit mandespråk som blir talt i de vestlege delane av Mali. Språket hadde i 1991 om lag 600 000 brukarar, av desse var 50 000 etniske fulaniar som har gått over til malinké-språk.
Språket er eitt av mange nasjonalspråk i Mali. Det har mange fellestrekk med bambara.
Språket er eit skriftspråk med kartlagd grammatikk. Normisjon arbeider med å omsetje Bibelen til malinké.
Nordiske greiner under vinter-OL 1968
Nordiske greiner på ski under vinter-OL 1968 i Grenoble bestod av ti øvingar. Tre av øvingane var for kvinner, alle i langrenn, medan resten var for menn. Mennene tevla i både i langrenn, kombinert og skihopping.
Normalbakkerenn og 15 km
Dato: 10. og 12. februar
<br style="clear:both" />
5 km
Dato: 13. februar
<br style="clear:both" />
10 km
Dato: 9. februar
<br style="clear:both" />
3x5 km stafett
Dato: 16. februar
<br style="clear:both" />
15 km
Dato: 10. februar
<br style="clear:both" />
30 km
Dato: 7. februar
50 km
Dato: 17. februar
<br style="clear:both" />
4 x 10 km stafett
<br style="clear:both" />
Normalbakken
Dato: 11. februar
Le Claret-bakken (K-punkt 70 m) i Autrans <br style="clear:both" />
Storbakken
Dato: 18. februar
Dauphine-bakken (K-punkt 90 m) i Saint-Nizier-du-Moucherotte <br style="clear:both" />
Pfaffenschneide
Pfaffenschneide er ein 3 498 meter over havet høg fjelltopp i Stubaialpane, i forbundslandet Tirol i Austerrike. Toppen reiser seg tett vest for Zuckerhütl på hovudkammen i Stubaialpane, ved enden av ei om lag ein kilometer lang egg som strekker seg ut frå hovudkammen. I søraustleg retning frå toppen av Pfaffenschneide fell ein ikring 500 meter høg fjellvegg i opptil 40°, nordvestsida er bredekt og skråar i opp mot 60-70°.
Lars Mæhle
Lars Mæhle er ein norsk barne- og ungdomsbokforfattar. Han har hovudfagseksamen i litteraturvitskap og arbeider som forfattar på heiltid. Han debuterte med boka Keeperen til Tunisia i 2002, og har sidan skrive ei rekkje barne- og ungdomsbøker. I 2013 kom den fyrste boka hans for vaksne, kriminalromanen Den mørke porten.
Pfaffenschneide
Sommaren 1863 vart Ludwig Barth og Leopold Pfaundler dei fyrste menneska til å setje sine føter på toppen av Pfaffenschneide.
Dvergkivi
Dvergkivi har ei lengd på 35-45 cm, hannen veg 0,9-1,3 kg, hoa ca. 200 gram meir. Fjørdrakta er brungrå, med lyse horisontale striper, nebb og føter er lyse.
Det er sette ut små bestandar på ei rekkje øyar i området ved Cooksundet og Haurakibukta. I 2000 blei ca. 20 dvergkiviar sette ut i Karori-reservatet, Wellington. Dei lever i alle typar habitat på Kapiti, inkludert gjenreist skog, grasmark og kratt.
Dvergkivi pleier å ete ulike virvellause dyr, andre små insekt og jamvel nokre typar frukt. Når dei beitar, rører dei seg langsamt framover, søkjer og snuser med nebbet og dei kan nokre gongar grave litt i bakken.
Daughters of the American Revolution
Daughters of the American Revolution (DAR) er ein slektsbasert kvinnesamskipnad i USA for kvinner som stammar rett frå ein som var involvert i USA sine handlingar for sjølvstende. Samskipnanden er ei gruppe utan vinst som fremmar historisk forvaring, utdanning, og fedrelandskjærleik. Medlemskap til denne skipnaden er avgrensa til dei som har slektskap til meinige eller hine som hjelpte til i omveltingstida USA og slåss for sjølvstende deira; søkjararane må ha fyllt 18 år og vert vurderte under opptakinga. Han har 185 000 medlemer i USA og andre land. Mottoet deira er «Gud, Heim, og Land.»
Dvergkivi
Dei hekkar i ei utgraven hòle, i ein hol trestamme eller i tett vegetasjon. Mest vanleg legg hoa eitt egg i kullet, nokre gonger to, og hannen rugar i ein periode på 63-76 dagar. Egget veg ca. 300 gram. Etter klekking held ungen seg i reiret i fire til fem dagar før han vandrar ut etter føde.
Populasjonen er estimert til totalt over 1200 individ (2012) og er stabil. Forventa levealder er 45 år.
Den svarte handa
Den svarte handa var ein terrororganisasjon skipa i Serbia i 1911. Organisasjonen kjempa for at Bosnia-Hercegovina skulle bli ein del av Serbia, istadenfor Austerrike-Ungarn.
Torstein Rudihagen
Torstein Rudihagen er ein norsk politikar frå Arbeidarpartiet. Han vart vald inn på Stortinget frå Oppland fylke i 1997 og vald på nytt i 2001, 2005 og 2009. Rudihagen har vore statssekretær i Samferdselsdepartementet. Mellom 1991 og 1997 var han ordførar i Sør-Fron kommune.
Den svarte handa
Dei som ville bli medlem av Den svarte handa måtte sverje denne eiden: "Eg sver ved sola som varmar meg, og ved jorda som gir meg mat, ved Gud, ved blodet til forfedrane mine, på mi ære og på mitt liv, at eg frå denne augnevliknen og heilt til min død vil vere trufast mot lovene til denne organisasjonen, og at eg alltid er villig til eit kva som helst offer. Eg sver ved Gud, ved mi ære og ved mitt liv at eg vil ta alle løyndommane til organisasjon med meg i grava."
Flekkivi
Flekkivi, Apteryx haastii, er ein kiviart som er endemisk for Sørøya på New Zealand. Flekkivi er den største av kiviartane, kivifamilien er medlem av den biologiske ordenen strutsefuglar.
Skildring
Flekkivi er den største av alle kiviar, hannen er 45 cm høg, hoa 50 cm. Nebblengda varierer i området 9-13,5 cm, medan vekta varierer mellom 1,7 og 3,0 kg for hannar og 2,8 og 4,3 kg for hoer. Kroppen er pæreforma, hovudet er lite med eit langt, kraftig elfenbeinfarga nebb. Flekkivi, saman med dei andre kiviartane, er dei einaste fuglane med nasebor mot enden av nebbet. Auga er små og synet er ikkje særleg godt, som gjer dei avhengige av luktesansen. Beina er korte, med tre tær. Fjørdrakta åt flekkivi er lys brungrå med kastanjebrune flekker eller horisontale striper, fjørene manglar bistrålehakar, og er derfor mjuke, hårliknande. Dei kan bruke dei kraftige beina sine og klørne til vern mot rovdyr som røyskatt eller ilder. Denne arten har òg ein låg kroppstemperatur samanlikna med andre fuglar og dei er ganske raske til beins.
Leveområdet for denne arten i stor høgd, i røff topografi og subalpint, høglandsklima, verkar ugjestmildt for ei rekkje predatorar av introduserte rovdyr, som inkluderer hundar, ilderar, griser og røyskattar. På grunn av dette, har populasjonen av denne arten vorte mindre alvorleg påverka av predasjon frå desse pattedyra samanlikna med andre kiviartar. Likevel har det vore ein 43 % nedgang i bestanden dei siste 45 åra, på grunn av predasjon av desse innførte artane og habitatøydelegging. Dette har ført at arten er klassifisert som sårbar. Det er ca. 16 000 (2008) flekkiviar totalt, nesten alle lever i dei meir fjellrike delane av nordvestre Nelson, nordvestkysten, og Søralpane. Berre eit mindretal lever på øyar.
Roger Norman
Roger Karl Evald Norman var ein svensk friidrettsutøvar frå Västerås som vann sølvmedaljen i tresteghopp under EM 1954 i Bern.
Flekkivi
Skildring
Denne kiviarten er svært aggressiv, og para vil forsvare store territorium mot andre kiviar. Flekkivi er nattaktive, og søv på dagtid i hòler. Om natta, et dei virvellause dyr og kan òg ete planter. Flekkiviar hekkar mellom juni og mars. Kullet er på eitt egg på 435 gram, egget er eit av dei største i tilhøve til storleiken på fuglen. Ruginga tar frå 75 til 85 dagar, og etter klekking, forlèt ungane foreldra sine.
Rundt 12 millionar flekkiviar levde tidlegare over heile Sørøya, men på grunn av predasjon av innførte artar, er dei attverande flekkiviane no avgrensa til tre lokalitetar nord på Sørøya. Dei kan leve i høgd frå havnivå til 1500 moh., men dei fleste er konsentrert i området frå 700-1100 moh. i ein subalpin sone. Habitata er typisk tua grassletter, krattskog, beitemark og skog.
Fordi vaksne flekkiviar er store og kraftige, er dei i stand til å verne seg mot dei fleste rovdyra som angrip, slik som røyskattar, ilderar, griser, pungrevar og kattar, som alle er framande artar i New Zealand. Men hundar er i stand til å drepe sjølv vaksne flekkiviar. Andre predatorar vil ete egg og ungar, noko som medfører at dei fleste ungane døyr i løpet av dei første fem månadene av livet. Ca. 5 % av ungane lever opp til vaksne individ.
Populasjonen var estimert til 16 000 i 2008, og minkar truleg med 2,5 % per år.
Vodka
Vodka (av russisk for ‘lite vatn’) er eit ukrydra brennevin som er framstilt av korn eller potet og filtrert over trekol. Alkoholstyrken er vanlegvis 37,5–50 volumprosent. Fargen er vassklår eller gulaktig, og smaken er mild og nøytral.
Vodka er opphavleg ein austeuropeisk drikk, men blir no framstilt i dei fleste europeiske land og i USA. I Aust-Europa er det ikkje uvanleg at ein serverer vodka til maten. Brennevinet blir også brukt i mange cocktailar. Aromatiserte vodkatypar, som er smaksette med ulike typar krydder eller frukt, er også blitt vanlege.
Gesher kibbutz
Historie
Staden der kibbutzen var eit karavanserai (khan) frå mamelukktida til seint på 1700-talet eller tidleg på 1800-talet. Khanen var kalla Jisr el-Majami' (møtebrua). Han var ein av dei tidlegaste khanane i Galilea og eit viktig møtepunkt for vegen Bet She’an–Damaskus og vegen som gjekk mellom aust og vest frå Gilead til Sirinplatået. Somme av dei originale kibbutzbygningane låg i dei gamle ruinane.
Den israelsk-arabisk krigen 1948
Den 27. april 1948 tok Haganah kontroll over Gesher politistasjon, eit Tegart-fort som hadde blitt evakuert av britane. Den arabiske legionen, som framleis var under britisk kontroll på den tida, gav ordre om å evakuere staden. Haganah nekta og soldatar frå begge sider utveksla eld i tre dagar før den arabiske legionen fekk ordre av hovudkvarteret om å vende attende til basen.
Seinare tid
Under utmattingskrigen mellom 1967 og 1970 var kibbutzen angripen med bomber, miner og skyting av PLO-soldatar.
Etter at Israel og Jordan gjekk med på ein fredsavtale oppretta kibbutzen eit museum som dokumenterer historia til Gesher og den jødiske styrte kraftstasjonen i Naharayim.
Kjelder
''
She Got Me
«She Got Me» (norsk 'ho fekk meg') er ein engelskspråkleg latino-inspirert popsong som vert framført av den sveitsiske songaren Luca Hänni. Songen vart utgjeven 8. mars 2019 og er komponert av Laurell Barker, Frazer Mac, Jon Hällgren, Lukas Hällgren og songaren Luca Hänni sjølv. «She Got Me» var det sveitsiske bidraget til Eurovision Song Contest 2019 i Tel Aviv i Israel, der han enda på fjerdeplass. Låten vart vald gjennom ei lukka juryvurdering i regi av den sveitsiske kringkastaren SRG SSR.
Bakgrunn
«She Got Me» vart skriven av Luca Hänni saman med eit lag av internasjonale låtskrivarar under ei sveitsisk låtskrivarsamling i 2018. «She Got Me» kombinerer vestleg pop med latinorytmar og musikkelement frå Midtausten. «Eg ynskjer å spreie litt livsglede og dele lidenskapen min for dans og musikk», har Hänni sagt om songen. Hänni er ein sveitsisk musikar, modell og låtskrivar som vart kjend i Sveits, Austerrike og Tyskland då han vann niande sesong av Deutschland sucht den Superstar i 2012. Programmet er den tyske versjonen av Idol.
Sveitsisk uttak
«She Got Me» vart send inn til tevlinga for å kåre det sveitsiske bidraget til Eurovision Song Contest 2019 i Israel. I prosessen vart dei innsende songane vurderte av eit panel på hundre lyttarar og ein internasjonal fagjury beståande av 20 musikkbransjefolk. Dei to jurygruppene avgjorde kvar 50 prosent av resultatet, og dei kåra til slutt «She Got Me» som vinnaren av det sveitsiske Eurovision-uttaket. Tevlinga var i regi av den sveitsiske ålmennkringkastaren SRG SSR som består av dei regionale kringkastarane SRF, RTS, RSI og RTR. Etter at «She Got Me» vart utgjeven, gjekk songen raskt inn som ein av favorittane til å vinne Eurovision Song Contest.
Eurovision Song Contest
«She Got Me» vart offentleggjord 8. mars 2019, og han deltok i den andre semifinalen av Eurovision Song Contest 2019 i Tel Aviv. Semifinalen vart arrangert torsdag 16. mai, og Sveits hadde startnummer 4. Songen vart blant dei ti beste i semifinalen, og kvalifiserte seg dimed til finalen laurdag 18. mai. I finalen enda han på fjerdeplass; den beste plasseringa til Sveits på 26 år.
Sporliste
«She Got Me» vart lagd ut for strøyming 7. mars 2019 og digital nedlasting dagen etter av selskapet Muve Recordings. Nedlastingsversjonen har to spor:
Alatri
Alatri er ein liten by og ein kommune med 30 000 innbyggarar i provinsen Frosinone i regionen Lazio i Italia.
Byen vart grunnlagt omkring år 550 f.Kr. Etter at romerriket fall, vart byen prega av forfall, men på 1100-talet fekk byen ei rolle som tilfluktsstad for paven som måtte forlate den utrygge hovudstaden Roma.
Byen har vore ein del av Italia sidan 1870.
NM i turn 1984 for menn
Sekskamp
<br style="clear:both;" />
Julerose
Det finst 20 artar i slekta, dei fleste i Sør-Europa og Middelhavslanda.
Av desse dyrkar ein kvit julerose (H. niger), som har svart jordstengel og kvite begerblad, grøn julerose, (H. viridis), med grøne, og hagejulerose (H. x hybridus), ein hybrid med raudbrune begerblad.
Edward Lowassa
Edward Ngoyai Lowassa er ein tanzaniansk politikar som var statsminister i landet frå 2005 til 2008. Han måtte slutte i stillinga etter at eit parlamentsutval kom fram til at han og energi- og mineralministeren var ansvarlege for ei bedragersk avtale mellom TANESCO og eit ikkje-eksisterande amerikansk føretak. Lowassa trakk seg frå stillinga for å verne rykta til regjeringa og CCM, og vart med det den fyrste statsministeren i Tanzania som har trekt seg på grunn av ei bedragerisak.
Jamaica under vinter-OL 2022
Jamaica deltok under Vinter-OL 2022 i Beijing i Kina i perioden 4. til 20. februar 2022.
Den jamaicanske troppen bestod av seks idrettsutøvarar: ein alpinist og fem bobsleighkøyrarar. Benjamin Alexander og Jazmine Fenlator-Victorian var flaggberarar for Jamaica under opningsseremonien, medan Ronaldo Reid var flaggberar under avslutningsseremonien.
Huenemebreen
Huenemebreen er ein isbre, 15 km lang, som flyt vestover frå Wisconsin Range i Antarktis og ut i Reedybreen mellom Griffith Peak og Mickler Spur. Han vart kartlagt av US Geological Survey frå landmålingar og flyfoto tekne av U.S. Navy i 1960–64, og vart namngjeven av Advisory Committee on Antarctic Names etter Port Hueneme i California, der Construction Battalion Center ligg. Dei handsama lasta frå vestkysten for U.S. Navy Deep Freeze Operations.
Sony Ericsson C902
Sony Ericsson C902 er ein mobiltelefon frå Sony Ericsson. Kameraet er sett i fokus på denne mobiltelefonen. Han har eit Cyber-shot-kamera på 5,0 megapikslar.
List of Sony Ericsson products
Slaget ved Kapp St. Vincent i 1719
Slaget ved Kapp St. Vincent var eit mindre sjøslag i kvadrupelalliansekrigen, utkjempa 21. desember 1719 nær Kapp St. Vincent mellom ein skvadron på tre britiske linjeskip under kommandør Philip Cavendish og ein skvadron med dei spanske linjeskipa «Tolosa», «Hermiona» og «Guadalupe» under Don Rodrigo de Torres sendt frå Santander til Cádiz for å unngå at han vart kapra av den engelsk-franske styrken som patruljerte Biscayabukta.
Right av David Bowie
«Right» er ein song av den engelske musikaren David Bowie frå albumet hans Young Americans, utgjeve 7. mars 1975. Han vart spelt inn 14–18. august og 20–24. november 1974 i Sigma Sound i Philadelphia, «Right» er det siste av fire spor på side ein av albumet, og kom òg ut som B-sida til singelen «Fame», gjeve ut i august 1975.
Musikk og tekst
Repetisjonen av hovudteksten — «Taking it all the right way / Never no turning back» — den dominerande perkusjonen og bassen, og vektlegginga av korsongarane, gjorde «Right» til ein av dei «autentiske soul»-songane på albumet, i følgje musikkprofessoren Ian Chapman. Chapman skreiv «her er ingen løynd Bowie-aktig ironi, brodd eller angst», sjølv om Alex Petridis kalla han «nervøs, oppspilt sjølvnotat».
Mot slutten av filmen til Alan Yentob om Bowie, Cracked Actor (1975), kan ein sjå Bowie, Luther Vandross, Robin Clark og Ava Cherry som øver på «Right» for «Soul-turneen» i 1974, sjølv om songen til slutt aldri vart framført på scenen.
Eurovision Song Contest 2016
Eurovision Song Contest 2016 (ESC 2016), offisielt '''61. Eurovision Song Contest''', var den 61. gongen Eurovision Song Contest vert arrangert. Tevlinga vart halden i Globen i Stockholm, etter at Sverige vann tevlinga i 2015.
Førtitre land melde seg på tevlinga, mellom dei Bosnia-Hercegovina, Bulgaria, Kroatia og Ukraina, som kom attende etter ein pause på høvevis tre, to og eit år. Ein avtale mellom australske Special Broadcasting Service og Den europeiske kringkastingsunionen gjorde at Australia ufriviljug måtte trekkje seg sidan dei ikkje vann tevlinga i 2015. 17. november 2015 vart det likevel stadfesta at Australia fekk ta del i tevlinga, men mått kvalifisere seg til finalen gjennom ein av dei to semifinalane.
Etter ein røysteprosess basert på eit format med 50 prosent juryrøyster og 50 prosent telefonrøyster, vann Ukraina tevlinga for andre gong, med «1944» av Jamala. Australia vann juryrøystinga, med Ukraina på andre plass og Frankrike på tredje plass. Russland vann telefonrøystinga, med Ukraina på andre plass og Polen på tredje plass. Dette var fyrste gongen at vinnarlandet ikkje vann jury- eller telefonrøystinga.
Tyskland
19. november 2015 annonserte Norddeutscher Rundfunk at Xavier Naidoo skulle representere Tyskland i Eurovision Song Contest 2016. Songen ville verte vald 18. februar 2016 i eit direktesendt fjernsynsprogram. Berre to dagar seinare, 21. november 2015, vart forslaget om å senda Naidoo trekt attende av di Norddeutscher Rundfunk hadde motteke kritikk i sosiale medium. Det var Naidoo sine tidlegare negative songtekstar om jødar og homofile som fekk folk til å protestere imot deltakinga.